KOMISIJOS REGLAMENTAS (EB) Nr. 667/2005
2005 m. balandžio 28 d.
iš dalies keičiantis Tarybos reglamentą (EB) Nr. 798/2004 dėl ribojančių priemonių Birmai (Mianmarui) atnaujinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 26 d. Tarybos reglamentą (EB) Nr. 798/2004 dėl ribojančių priemonių Birmai (Mianmarui) (1) atnaujinimo, ypač į jo 12 straipsnį,
kadangi:
(1)
Reglamento (EB) Nr. 798/2004 II priede išvardytos kompetentingos institucijos, kurioms priskirtos konkrečios funkcijos, susijusios su to reglamento įgyvendinimu. Reglamento (EB) Nr. 798/2004 12 straipsnio a dalimi Komisija įgaliojama iš dalies pakeisti II priedą, remiantis valstybių narių pateikta informacija. Belgija, Vengrija, Nyderlandai ir Švedija informavo Komisiją apie pokyčius, susijusius su jų kompetentingomis institucijomis. Todėl reglamento (EB) Nr. 798/2004 II priedą reikėtų atitinkamai iš dalies pakeisti.
(2)
Reglamento (EB) Nr. 798/2004 III priede išvardijami asmenys, kuriems taikomos finansinės ribojančios priemonės, nustatytos šio reglamento 6 straipsnyje.
(3)
Reglamento (EB) Nr. 798/2004 IV priede išvardijamos Birmos valstybinės įmonės, kurioms taikomos ribojančios priemonės, nustatytos šio reglamento 8a straipsnyje.
(4)
Reglamento (EB) Nr. 798/2004 12 straipsnio b dalimi Komisija įgaliojama iš dalies pakeisti III ir IV priedą, remiantis sprendimais, priimtais dėl 2004/423/BUSP I ir II priedų (2), kuriais atnaujinamos ribojančios priemonės Birmai (Mianmarui).
(5)
Bendroji pozicija 2005/340/BUSP (3) iš dalies keičia Bendrosios pozicijos 2004/423/BUSP I ir II priedus. Todėl Reglamento (EB) Nr. 798/2004 III ir IV priedus reikia atitinkamai pakeisti. Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 798/2004 II, III ir IV priedai keičiami šio reglamento I, II ir III priedais.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 28 d.